ഹഖിന്റെയും മിഥിലാജിന്റെയും ഓര്മയില് നാട് തിരുവനന്തപുരം തിരുവോണത്തലേന്ന് വെഞ്ഞാറമൂട്ടില് ഡിവൈഎഫ്ഐ നേതാക്കളായ ഹഖ് മുഹമ്മദ്, മിഥിലാജ് എന്നിവര് കോണ്ഗ്രസ് ക്രിമിനലുകളുടെ കൊലക്കത്തിക്കിരയായിട്ട് തിങ്കളാഴ്ച ഒരാണ്ട്. കഴിഞ്ഞ ആഗസ്ത് 30ന് അര്ധരാത്രി പതിനൊന്നോടെയാണ് കോണ്ഗ്രസ് പ്രാദേശിക നേതാക്കളടങ്ങിയ പ്രതികള് തേമ്ബാമൂട് ജങ്ഷനില് ഹഖിനെയും മിഥിലാജിനെയും കൊലപ്പെടുത്തിയത്. ഈ കേസില് ഒമ്ബത് പ്രതികള് അറസ്റ്റിലായി. രണ്ട് പേര് ജാമ്യം നേടി. ഏഴ് പേര് ജയിലിലാണ്. തിരുവനന്തപുരം ജില്ലാ കോടതി രണ്ടില് പൊലീസ് കുറ്റപത്രം നല്കിയ കേസില് താമസിയാതെ വിചാരണ ആരംഭിക്കും. ഡിവൈഎഫ്ഐ വെഞ്ഞാറമൂട് തേമ്ബാമൂട് കലുങ്കുമുഖം യൂണിറ്റ് പ്രസിഡന്റായിരുന്നു ഹഖ് മുഹമ്മദ്. മിഥിലാജ് വെമ്ബായം മേഖലയിലെ തേവലക്കാട് യൂണിറ്റ് അംഗവും. ഇരുവരും അടുത്ത സുഹൃത്തുക്കള്. രക്തദാനം ഉള്പ്പെടെയുള്ള എല്ലാ ജീവകാരുണ്യ പ്രവര്ത്തനങ്ങളിലും മുന്നില്നിന്ന ഇരുവരും കോണ്ഗ്രസ് ക്രിമിനലുകളുടെ കണ്ണിലെ കരടായിരുന്നു. ഇവരുടെ പ്രവര്ത്തനങ്ങളില് ആകൃഷ്ടരായി പ്രദേശത്തെ നിരവധി യുവാക്കള് ഡിവൈഎഫ്ഐയില് എത്തിയത് കോണ്ഗ്രസ് പ്രാദേശിക നേതാക്കളെ അലോസരപ്പെടുത്തി. ഇതോടെ സ്വന്തം പാര്ടിയിലെ കൊലപാതക കേസിലെ പ്രതികളടക്കമുള്ള ക്രിമിനലുകളുമായി ഗൂഢാലോചന നടത്തി കോണ്ഗ്രസ് നേതൃത്വം ആസൂത്രണം ചെയ്തതാണ് ക്രൂരമായ കൊലപാതകം. കേസില് സജീവ്, മദപുരം ഉണ്ണി, സനല്, അന്സര്, സതി, അജിത്, ഷജിത്, നജീബ്, പ്രീജ എന്നിവരാണ് അറസ്റ്റിലായത്. ഇതില് പ്രതികളെ ഒളിവില് പാര്പ്പിക്കാന് സഹായിച്ചതിനാണ് പ്രീജ അറസ്റ്റിലായത്. ഇവര്ക്കും നജീബിനുമാണ് ഹൈക്കോടതി ജാമ്യം നല്കിയത്. മറ്റുള്ളവരുടെ ജാമ്യാപേക്ഷ ഹൈക്കോടതി തള്ളി. പലതവണ ജാമ്യത്തിനായി ഹൈക്കോടതിയെ സമീപിച്ചിട്ടും കുറ്റപത്രം ശക്തമായതിനാല് ഹര്ജി തള്ളുകയായിരുന്നു. അതിനിടെ, ഉണ്ണി, സനല് എന്നിവരെ പിന്നീട് മറ്റൊരു കൊലക്കേസില് കോടതി ജീവപര്യന്തം തടവിന് ശിക്ഷിച്ചു. മാണിക്കല് സ്വദേശി സജീവിനെ കൊലപ്പെടുത്തിയ കേസിലാണ് ശിക്ഷ. പ്രതികള്ക്കെതിരെ ആറ്റിങ്ങല് ഡിവൈഎസ്പി കുറ്റപത്രം സമര്പ്പിച്ചിട്ട് മാസങ്ങളായെങ്കിലും കോവിഡ് കാരണമാണ് വിചാരണ തുടങ്ങാന് താമസം നേരിടുന്നത്. പ്രതികളെ നേരിട്ട് കോടതിയില് ഹാജരാക്കി കുറ്റപത്രം വായിച്ച് കേള്പ്പിക്കണം. ഇതിന് കോവിഡ് തടസ്സമായി. നേരത്തേ മുരുക്കുംപുഴ വിജയകുമാറിനെ സ്പെഷ്യല് പ്രോസിക്യൂട്ടറായി സര്ക്കാര് നിയമിച്ചിരുന്നു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്